15.12.2022
FI
Euroopan unionin virallinen lehti
C 476/1
I (Päätöslauselmat, suositukset ja lausunnot)
SUOSITUKSET
NEUVOSTO NEUVOSTON SUOSITUS, annettu 8 päivänä joulukuuta 2022, kohtuuhintaisen ja laadukkaan pitkäaikaishoidon saatavuudesta (2022/C 476/01)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 292 artiklan yhdessä sen 153 artiklan 1 kohdan k alakohdan kanssa, ottaa huomioon Euroopan komission ehdotuksen, sekä katsoo seuraavaa: (1)
Saavutettavissa oleva, kohtuuhintainen ja laadukas pitkäaikaishoito antaa hoitoa tarvitseville mahdollisuuden säilyttää itsenäisyytensä mahdollisimman pitkään ja elää ihmisarvoista elämää.
Se auttaa suojelemaan ihmisoikeuksia, tukemaan sosiaalista edistystä ja sukupolvien välistä solidaarisuutta sekä torjumaan sosiaalista syrjäytymistä ja syrjintää; se voi lisäksi myötävaikuttaa uusien työpaikkojen syntymiseen.
(2)
Euroopan parlamentti, neuvosto ja komissio antoivat marraskuussa 2017 Euroopan sosiaalisten oikeuksien pilaria koskevan julistuksen (1), jossa vahvistetaan 20 periaatetta, joilla tuetaan oikeudenmukaisia ja moitteettomasti toimivia työmarkkinoita sekä hyvinvointijärjestelmiä.
Periaatteella 2 kannustetaan sukupuolten tasa-arvoon edistämällä naisten ja miesten yhdenvertaista kohtelua kaikilla aloilla.
Periaatteella 9 edistetään henkilöiden, joilla on hoitovelvollisuuksia, oikeutta työ- ja yksityiselämän tasapainoon.
Periaatteessa 10 korostetaan työntekijöiden oikeuksia korkeatasoiseen työterveyteen ja -turvallisuuteen.
Periaatteessa 17 tunnustetaan vammaisten henkilöiden oikeus osallisuuteen ja erityisesti palveluihin, jotka mahdollistavat heidän osallistumisensa työmarkkinoille ja yhteiskuntaan.
Pitkäaikaishoitoa koskevan periaatteen 18 mukaan jokaisella on oikeus kohtuuhintaisiin ja laadukkaisiin pitkäaikaishoitopalveluihin sekä varsinkin kotihoitoon ja yhteisöpohjaisiin palveluihin.
(3)
Viranomaisten kansallisella, alueellisella tai paikallisella tasolla järjestämiä pitkäaikaishoitopalveluja pidetään ensisijaisesti yleishyödyllisinä sosiaalipalveluina, koska niillä on selkeä sosiaalinen tehtävä.
Niillä helpotetaan kaikkien hoitoa tarvitsevien osallisuutta, mukaan lukien iäkkäämmät henkilöt.
(4)
Useimmat hoitajat ovat naisia Euroopan komission ja sosiaalisen suojelun komitean antaman raportin ”Vuoden 2021 pitkäaikaishoitoa koskeva raportti: suuntaukset, haasteet ja mahdollisuudet ikääntyvässä yhteiskunnassa” (2) (2021 Long-term care report: trends, challenges and opportunities in an ageing society), jäljempänä ’pitkäaikaishoitoa koskeva vuoden 2021 raportti’, mukaan.
Hoivatyön puutteellinen jakautuminen sukupuolten kesken on yksi tärkeimmistä syistä sukupuolten epätasa-arvoon työmarkkinoilla.
Naisten tulotaso, eläkkeet mukaan
(1) Toimielinten välinen julistus Euroopan sosiaalisten oikeuksien pilarista (EUVL C 428, 13.12.2017, s. 10).
(2) Euroopan komission työllisyys-, sosiaali- ja osallisuusasioiden pääosasto ja sosiaalisen suojelun komitea, Long-term care report: trends, challenges and opportunities in an ageing society, julkaisutoimisto, 2021.